ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1596/99

υποβολή: James Nicholson (PPE-DE) προς το Συμβούλιο

(20 Σεπτεμβρίου 1999)

Θέμα: Ανθρώπινα δικαιώματα στο Ουζμπεκιστάν

Εμπλεκόμενοι Χριστιανοί στην Ευρωπαϊκή Ένωση εφιστούν συνεχώς την προσοχή σε καταγγελίες για καταπάτηση των ανθρωπίνων δικαιωμάτων στο Ουζμπεκιστάν. Επισήμαναν τις περιπτώσεις του ιερέα Ρασίντ Τουριμπάγιεφ, Πάρχαντ Γιανγκιμπάγιεφ, Ισέτ Τανίσιεφ και Νάιλ Ασάνοφ που, όπωςποστηρίζουν, φυλακίστηκαν με βάση ψευδείς κατηγορίες για κατοχή ναρκωτικών.

Παρακολουθεί το Συμβούλιο την κατάσταση των ανθρώπινων δικαιωμάτων στο Ουζμπεκιστάν ιδίως όσον αφορά αυτούς που ασπάζονται το Χριστιανισμό και ποια διαβήματα έχουν γίνει στην Κυβέρνηση του Ουζμπεκιστάν για τις προαναφερθείσες περιπτώσεις;

Απάντηση

(29 Νοεμβρίου 1999)

Το Συμβούλιο παρακολουθεί προσεκτικά την κατάσταση των ανθρωπίνων δικαιωμάτων στο Ουζμπεκιστάν.

Η ΕΕ συζητά τακτικά το θέμα με τις αρχές του Ουζμπεκιστάν. Σε διάβημα στην Τασκένδη τον Ιούλιο του 1999 και στο πρώτο Συμβούλιο Συνεργασίας ΕΕ-Ουζμπεκιστάν της 13ης Σεπτεμβρίου 1999, η Ένωση εξέφρασε ανησυχίες όσον αφορά την θρησκευτική ελευθερία και ιδίως την δυσμενή μεταχείριση Χριστιανών στο Ουζμπεκιστάν. Ενεθάρρυνε την κυβέρνηση του Ουζμπεκιστάν, στο πλαίσιο της πρόσφατα συναφθείσας Συμφωνίας Εταιρικής Σχέσης και Συνεργασίας και έχονταςπόψη τις δεσμεύσεις που έχει αναλάβει το Ουζμπεκιστάν στο πλαίσιο του ΟΑΣΕ, να σέβεται τις παγκόσμιες αρχές της ελευθερίας και ανεξιθρησκείας. Η ΕΕ εξέφρασε επίσης έντονες ανησυχίες για τις φυλακίσεις για λόγους πολιτικών ή θρησκευτικών πεποιθήσεων καθώς και για τις συνθήκες κράτησης στις φυλακές του Ουζμπεκιστάν.

Το Συμβούλιο θα συνεχίσει να παρακολουθεί στενά την κατάσταση των ανθρωπίνων δικαιωμάτων στο Ουζμπεκιστάν και θα συζητά τακτικά το θέμα με τις ουζμπεκικές αρχές.
ΓΡΑΠΤΗ ΕΡΩΤΗΣΗ E-1589/99

υποβολή: Alexandros Alavanos (GUE/NGL) προς την Επιτροπή

(1 Σεπτεμβρίου 1999)

Θέμα: Ενίσχυση των οικογενειών των θυμάτων του βομβαρδισμού του κτηρίου της γιουγκοσλαβικής τηλεόρασης

Η Ευρωπαϊκή Επιτροπή έχει αποφασίσει να διαθέσει το ποσόν των 700 000 ευρώ για ενίσχυση των Μέσων Μαζικής Ενημέρωσης που επλήγησαν από τον πόλεμο στη Γιουγκοσλαβία. Κατά την διάρκεια των βομβαρδισμών του Βελιγραδίου, στις 23 Απριλίου, επλήγη και το κτήριο της Τηλεόρασης με αποτέλεσμα να χάσουν τη ζωή τους και να τραυματισθούν δεκάδες εργαζόμενοι.

Ερωτάται η Επιτροπή εάν είναι στις προθέσεις της μέρος αυτών των χρημάτων να διατεθεί για ενίσχυση των οικογενειών των θυμάτων του βομβαρδισμού του κτηρίου της Τηλεόρασης.

Απάντηση του κυρίου Patten εξ ονόματος της Επιτροπής

(8 Οκτωβρίου 1999)

Όχι. Επιπλέον, οι πιστώσεις του αντίστοιχου κονδυλίου του προϋπολογισμού δεν μπορούν να χρησιμοποιηθούν για τους σκοπούς που εισηγείται το Αξιότιμο Μέλος του Κοινοβουλίου. Τα 700 000 της συμπληρωματικής βοήθειας στα ανεξάρτητα μέσα ενημέρωσης στην Ομοσπονδιακή Δημοκρατία της Γιουγκοσλαβίας (ΟΔΓ), που ανήγγειλε η Επιτροπή στις 25 Ιουνίου 1999, προορίζονται για βοήθεια προς τους μετακινούμενους δημοσιογράφους, για τη δημιουργία ανεξάρτητων μέσων και τη διασφάλιση της ροής έγκυρων πληροφοριών προς την ΟΔΓ, όπου ο τύπος έχειποστεί σοβαρή καταπίεση.

Οι δυο ιστοσελίδες θαποστηριχθούν, για να επιτραπεί στους δημοσιογράφους να παρέχουν ανεξάρτητη ενημέρωση και στους πολίτες της ΟΔΓ να την λαμβάνουν. Ο ψηφιακός δορυφορικός εξοπλισμός ευρίσκεται στο στάδιο της παράδοσης στους τηλεοπτικούς σταθμούς σε όλη την έκταση της χώρας, ούτως ώστε να καταστήσει δυνατή τη λήψη ημερήσιων ευρωπαϊκών προγραμμάτων. Παρέχεται βοήθεια στους δημοσιογράφους από το Κοσσυφοπέδιο, για να μπορέσουν να εκτελέσουν την αποστολή τους. Υποστηρίζεται επίσης μιαπηρεσία ημερήσιας ενημέρωσης προς τους επανακάμπτοντες πρόσφυγες, σε συνεργασία με τις ανθρωπιστικές οργανώσεις.

Η Επιτροπή μέχρι σήμερα έχει συμβάλει με 56,1 εκατ. σε ανθρωπιστική βοήθεια στη Σερβία κατά το 1999, το μεγαλύτερο μέρος της οποίας αποτελείται από βασικά είδη διατροφής καιγειονομικόλικό, καθώς και καταφύγια για τους πρόσφυγες και τους μετακινούμενους πληθυσμούς μέσα στη χώρα. Οι αποδέκτες της βοήθειας ορίζονται με ανθρωπιστικά κριτήρια, μετά από προσεκτική αξιολόγηση των αναγκών.
ΓΡΑΠΤΗ ΕΡΩΤΗΣΗ E-1587/99

υποβολή: Alexandros Alavanos (GUE/NGL) προς την Επιτροπή

(1 Σεπτεμβρίου 1999)

Θέμα: Αποκατάσταση ζημιών σε πολιτιστικά μνημεία μετά τον πόλεμο της Γιουγκοσλαβίας

Τον Ιούνιο του 1999, στην Βαϊμάρη, οιπουργοί πολιτισμού των κρατών μελών αποφάσισαν να καλέσουν την Ευρωπαϊκή Επιτροπή να λάβει μέτρα για την αποκατάσταση των πολιτιστικών μνημείων στο Κόσοβο. Σύμφωνα με τις μελέτες του ICOMOS, στα 160 πολιτιστικά σύνολα που επλήγησαν και αποτελούν μέρος της ευρωπαϊκής πολιτιστικής κληρονομιάςπάρχουν 13 αρχαιολογικοί χώροι, 60 μοναστήρια και εκκλησίες, 1 τζαμί, πολλά παραδοσιακά κτήρια και αγορές.

Ερωτάται η Επιτροπή:

1. Mε ποιο ποσό προτίθεται να ενισχύσει τα έργα αποκατάστασης;

2. Υπάρχει συγκεκριμένο πρόγραμμα αποκατάστασης των μνημείων με επιστημονικές μελέτες, χρονοδιαγράμματα και προτεραιότητες;

3. Είναι στις προθέσεις της να συνεργασθεί με οργανισμούς όπως το ICOMOS και η UNESCO που είναι ήδη ευαισθητοποιημένοι στο θέμα;

4. Προτίθεται να ενισχύσει με τον ίδιο τρόπο την αποκατάσταση των μνημείων και στηνπόλοιπη Γιουγκοσλαβία;

Απάντηση του κυρίου Patten εξ ονόματος της Επιτροπής

(8 Οκτωβρίου 1999)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου σχετικά με τις καταστρεπτικές συνέπειες που είχε η σύγκρουση στο Κοσσυφοπέδιο στην πολιτική και θρησκευτική κληρονομιά.

Όπως γνωρίζει το Αξιότιμο Μέλος του Κοινοβουλίου, η Επιτροπή δεν έχει η ίδια καμιά αρμοδιότητα να λάβει μέτρα για την προστασία της πολιτιστικής κληρονομιάς στο Κοσσυφοπέδιο. Φυσικά, προτίθεται να εξετάσει τη συνεργασία με την Εκπαιδευτική, Επιστημονική και Πολιτιστική Οργάνωση των Ηνωμένων Εθνών (UNESCO) ή το Διεθνές Συμβούλιο Μνημείων και Αρχαιολογικών Χώρων (ICOMOS) εφόσον αναλάβουν κάποια σχετική πρωτοβουλία.

Προς το παρόν, οι τομείς που έχουν προτεραιότητα για την ανοικοδόμηση στο Κοσσυφοπέδιο είναι η απομάκρυνση των ναρκών, η παροχή τωνλικών για την στοιχειώδη αποκατάσταση των οικιών και των δημόσιων κτιρίων, των τελωνείων, της απασχόλησης στα χωριά και της αποκατάστασης του νοσοκομείου της Mitrovica.

σον αφορά τηνπόλοιπη Ομοσπονδιακή Δημοκρατία της Γιουγκοσλαβίας, δενπήρξαν καταστροφές μνημείων στην επικράτεια της Δημοκρατίας του Μοντενέγκρο. Για τη Δημοκρατία της Σερβίας και προς το παρόν, διατίθεται μόνο ανθρωπιστική βοήθεια ή στήριξη για τον εκδημοκρατισμό και την ανεξαρτησία των μέσων ενημέρωσης.
ΓΡΑΠΤΗ ΕΡΩΤΗΣΗ E-1632/99

υποβολή: Paulo Casaca (PSE) προς την Επιτροπή

(15 Σεπτεμβρίου 1999)

Θέμα: Κατάχρηση δεσπόζουσας θέσης στην αγορά ζάχαρης στην αυτόνομη περιοχή των Αζορών

Η επιχείρηση παραγωγής ζάχαρης που εδρεύει στην αυτόνομη περιοχή των Αζορών αντιπροσωπεύει να τμήμα ιδιαίτερα περιορισμένο και συρρικνούμενο των ποσοστώσεων που παραχώρησαν στην Πορτογαλία τα ευρωπαϊκά θεσμικά όργανα.

Τους τελευταίους μήνες, τα εργοστάσια ζάχαρης που εδρεύουν στην ηπειρωτική χώρα προμήθευσαν τις εμπορικές επιχειρήσεις των Αζορών με ζάχαρη χρεώνοντας τιμές σημαντικά χαμηλότερες εκείνων που χρεώνουν στις εμπορικές επιχειρήσεις τηςπόλοιπης ηπειρωτικής χώρας, παρά το κόστος μεταφοράς έως την εν λόγω αυτόνομη περιοχή.

Δεν φρονεί άραγε η Ευρωπαϊκή Επιτροπή ότι η πρακτική που εφαρμόζεται από τις επιχειρήσεις, οι οποίες δεσπόζουν στην αγορά, σε ό,τι αφορά την χρέωση διαφορετικών τιμών για τη ζάχαρη ανάμεσα στην ηπειρωτική χώρα και την αυτόνομη περιοχή των Αζορών συνιστά περίπτωση κατάχρησης δεσπόζουσας θέσης;

Πώς σκοπεύει να αντιμετωπίσει άραγε η Ευρωπαϊκή Επιτροπή την ως άνω κατάσταση;

Aπάντηση του κ. Fischler εξ ονόματος της Επιτροπής

(18 Οκτωβρίου 1999)

Η αγορά της ζάχαρης των Αζόρων αποτελεί τμήμα της κοινοτικής αγοράς και άρα επιτρέπονται οι προμήθειες από άλλες περιφέρειες. Ωστόσο, η ζάχαρη που παράγεται στις Αζόρες δεν έχει τις ίδιες δυνατότητες, διότι παράγεταιπό ειδικούς προτιμησιακούς όρους. Τα κέρδη διατίθενται στην εγχώρια παραγωγή ζαχαρότευτλων, στην μεταποιητική βιομηχανία καθώς και στους καταναλωτές της περιφέρειας αυτής, σύμφωνα με τους στόχους του προγράμματος Poseima. Εάν πραγματοποιούνται αποστολές ζάχαρης από την ηπειρωτική χώρα προς τις Αζόρες είναι διότι οι τιμές της ζάχαρης στις Αζόρες επιτρέπουν στις εν λόγω επιχειρήσεις την επίτευξη κέρδους ομοίου με εκείνου της ηπειρωτικής χώρας.

Κανονικά, οι ειδικοί όροι από τους οποίους επωφελείται η επιχείρηση παραγωγής ζάχαρης των Αζόρων πρέπει να της επιτρέπουν να προμηθεύει την τοπική αγορά σε ανταγωνιστικές τιμές διότι οι συνθήκες που αναφέρονται δίνουν στην εν λόγω επιχείρηση τη δυνατότητα να αγοράζει ακατέργαστη ζάχαρη στην τιμή της παγκόσμιας αγοράς και να πουλάει την επεξεργασμένη ζάχαρη στην κοινοτική τιμή.

Λόγω του ότι η εγχώρια παραγωγή ζαχαρότευτλων είναι επί του παρόντος μειωμένη στις Αζόρες, τοψηλό αυτό περιθώριο ραφιναρίσματος επιτυγχάνεται για το μεγαλύτερο μέρος της ζάχαρης που παράγεται. Η Επιτροπή δεν θεωρεί, άρα, ότι πρέπει να παρέμβει κατά τον τρόπο που αναφέρει το Αξιότιμο Μέλος του Κοινοβουλίου.

Το Αξιότιμο Μέλος του Κοινοβουλίου παρακαλείται να αναφερθεί στις απαντήσεις που έδωσε η Επιτροπή στις γραπτές ερωτήσεις E-1630/99(1) και E-1631/99(2).

(1) βλέπε σελίδα 56.

(2) βλέπε σελίδα 57.
ΓΡΑΠΤΗ ΕΡΩΤΗΣΗ E-1510/99

υποβολή: Elisabeth Schroedter (Verts/ALE) προς την Επιτροπή

(1 Σεπτεμβρίου 1999)

Θέμα: Αλόγιστη χρήση των Ευρωπαϊκών Διαρθρωτικών Ταμείων για την κατασκευή οδικών δικτύων στα πέντα νέα ομόσπονδα κράτη και το Ανατολικό Βερολίνο (περιοχές του Στόχου 1 στην Ομοσπονδιακή Δημοκρατία της Γερμανίας)

Η γερμανική κυβέρνηση αποφάσισε να διοχετεύσει από τα Διαρθρωτικά Ταμεία το σημαντικό ποσό των 3,4 δισ. Μάρκων σε πιστώσεις του ΕΤΠΑ για βασικέςποδομές στα νέα ομόσπονδα κράτη, όπου τα 2/3 των πιστώσεων προορίζονται για την κατασκευή οδικού δικτύου και μόνο το 1/3 για την κατασκευή σιδηροδρομικού δικτύου.

Η ενέργεια αυτή έρχεται σε αντίθεση με τις αρχές και τους στόχους που διέπουν τα Διαρθρωτικά Ταμεία, οι οποίοι θεωρούνται ιδιαίτερα σημαντικοί και από το Ευρωπαϊκό Κοινοβούλιο:

- εναρμονισμένη, ισορροπημένη και αειφόρος ανάπτυξη"

- ανάπτυξη της απασχόλησης"

- προστασία και βελτίωση του περιβάλλοντος"

- ισορροπία μεταξύ των φορέων μεταφοράς"

- προώθηση των τοπικών μέσων μεταφοράς, ιδιαίτερα των «δικτύων των πολιτών»"

- μετάβαση σε μορφές μεταφοράς που δεν επηρεάζουν το περιβάλλον, για την τήρηση της δέσμευσης της Κοινότητας σε ό,τι αφορά τη μείωση των εκπομπών αερίων που συμβάλλουν στο φαινόμενο του θερμοκηπίου"

- τήρηση της αρχής των εταιρικών σχέσεων που συμπεριλαμβάνουν την τοπική και την περιφερειακή αυτοδιοίκηση καθώς και τους κοινωνικούς και περιβαλλοντικούς εταίρους στη διαδικασία λήψης αποφάσεων για τον προγραμματισμό των δράσεων"

- τήρηση της αρχής της προσθετικότητας, σύμφωνα με την οποία τα Διαρθρωτικά Ταμεία δεν θα πρέπει να χρησιμοποιούνται για να «μπαλώνουν» τις τρύπες των εθνικών προϋπολογισμών.

1. Μπορεί, σύμφωνα με την άποψη της Επιτροπής, να εγκριθεί σχέδιο ανάπτυξης με τέτοια ελλείμματα για τις περιοχές του Στόχου 1 στη Γερμανία;

2. Εάν όχι, ποιές καθυστερήσεις θα πρέπει να αναμένονται στον γενικό προγραμματισμό για τις περιοχές του Στόχου 1;

3. Πώς εκτιμά η Επιτροπή τη σημαντική αύξηση των νέων έργωνποδομής, τη στιγμή που η προσωρινή αξιολόγηση για το ομόσπονδο κράτος του Βρανδεμβούργου αναφέρει «μια ποσοτικά καλή ύπαρξη οδικών και σιδηροδρομικών δικτύων», αντίθετα όμως διαπιστώνει «μια αυξανόμενη μείωση των θέσεων εργασίας»;

4. Πώς εκτιμά η Επιτροπή την τήρηση των ευρωπαϊκών αρχών, όταν οι πιστώσεις του ΕΤΠΑ χρησιμοποιούνται για την κατασκευή οδικών δικτύων με αρνητικές συνέπειες για το περιβάλλον, και έργων κατά των οποίωνφίσταται σημαντική αντίδραση από μέρους των πολιτών;

5. Ποιά συγκεκριμένα μέτρα προτίθεται να λάβει η Επιτροπή για να απαιτήσει από τη γερμανική κυβέρνηση την τήρηση των αρχών που διέπουν τον κανονισμό για τα Διαρθρωτικά Ταμεία;

Απάντηση του κ. Barnier εξ ονόματος της Επιτροπής

(7 Οκτωβρίου 1999)

Η Επιτροπή δεν είναι επί του παρόντος σε θέση να εκφέρει γνώμη για τα θέματα που θέτει το Αξιότιμο Μέλος του Κοινοβουλίου δεδομένου ότι δεν της έχειποβληθεί ακόμη το γερμανικό σχέδιο για το στόχο 1 για την προσεχή περίοδο προγραμματισμού 2000-2006.

Η Επιτροπή δεν θα παραλείψει να απαντήσει στις ερωτήσεις που τίθενται μόλις λάβει και εξετάσει το εν λόγω σχέδιο.
ΓΡΑΠΤΗ ΕΡΩΤΗΣΗ E-1649/99

υποβολή: Benedetto Della Vedova (TDI) προς την Επιτροπή

(22 Σεπτεμβρίου 1999)

Θέμα: Η απόκτηση από την ENEL του 30 % της Telepi

Η ENEL είναι μια εταιρία που ανήκει εξ ολοκλήρου στο κράτος και τα πρόσφατα μέτρα απελευθέρωσης στον τομέα της ηλεκτροπαραγωγής στην Ιταλία δεν έθιξαν ουσιαστικά το μονοπωλιακό της χαρακτήρα (πράγματι ο νόμος παρέχει στην ENEL ένα τμήμα της αγοράς όσον αφορά την οικιακή κατανάλωση). Ο οργανισμός αυτός ανήγγειλε την πρόθεσή του να αποκτήσει το 30 % του κεφαλαίου του ιταλογαλλικού συνδρομητικού τηλεοπτικού δικτύου Telepi.

Δεν θεωρεί η Επιτροπή ότι η επένδυση περίπου 1 000 δισ. ιταλικών λιρών στον ιταλογαλλικό όμιλο Telepi-Canalplus συνιστά στρέβλωση του ανταγωνισμού στην ευρωπαϊκή αγορά συνδρομητικής τηλεόρασης; Ειδικότερα δεν θεωρεί, δεδομένου ότι η ENEL ανήκει στο κράτος και λαμβάνονταςπόψη τη μονοπωλιακή θέση της στον ενεργειακό τομέα, ότι η απόκτηση του 30 % του κεφαλαίου της προαναφερόμενης εταιρίας, συνιστά παράνομη κρατική ενίσχυση, που δεν συμβιβάζεται με το άρθρο 87 της Συνθήκης;

Απάντηση του κ. Monti εξ ονόματος της Επιτροπής

(26 Οκτωβρίου 1999)

Η πολιτική της Επιτροπής στον συγκεκριμένο τομέα χαρακτηρίζεται από σημαντικές τεχνολογικές καινοτομίες, όπως η συνδρομική τηλεόραση η οποία συνίσταται, σε περίπτωση επαρκούς ζήτησης στην αγορά, στην ενθάρρυνση της ανάπτυξης πολλών ανταγωνιζόμενων φορέων για αποφευχθεί η δημιουργία μονοπωλίων. Η Επιτροπή αξιολογεί θετικά το γεγονός ότι δύο ανταγωνιστές λειτουργούν στον τομέα αυτό στην Ιταλία και παρακολουθεί με ενδιαφέρον εγχειρήματα που έχουν ως στόχο την επιτάχυνση της ψηφιακής «επανάστασης» και την ενίσχυσηπηρεσιών πολυμέσων και διαλογικών

Η είσοδος μιας εταιρίας κρατικής συμμετοχής, όπως η ENEL, στο κεφάλαιο ιδιωτικής εταιρίας που λειτουργεί στον τομέα της συνδρομικής τηλεόρασης, δεν αποτελεί αφ' εαυτής νόθευση του ανταγωνισμού στη συγκεκριμένη αγορά.

Όσον αφορά το ενδεχόμενο η επιχείρηση αυτή να λαμβάνει κρατική ενίσχυση κατά την έννοια του άρθρο 87 (πρώην άρθρο 92), σύμφωνα με τους κανόνες της συνθήκης ΕΚ περί κρατικών ενισχύσεων, οι δημόσιες επιχειρήσεις μπορούν να χρησιμοποιήσουν τους πόρους τους για αγορές, στο μέτρο που το όφελος

από την επένδυση είναι συγκρίσιμο με εκείνο το οποίο θα απαιτούσε ένας ιδιωτικός επενδυτής που λειτουργεί σε οικονομία της αγοράς(1). Κατά την έννοια αυτή, η Επιτροπή απηύθυνε στις ιταλικές αρχές επιστολή με την οποία ζητεί πληροφορίες, ώστε να συγκεντρώσει στοιχεία για να εξετάσει την επένδυση της ENEL και να προσδιορίσει το κατά πόσονπάρχει κρατική ενίσχυση.

(1) Ανακοίνωση της Επιτροπής στα κράτη μέλη Εφαρμογή των άρθρων 92 και 93 της συνθήκης ΕΟΚ και του άρθρου 5 της οδηγίας 80/0723/ΕΟΚ της Επιτροπής προς τις δημόσιες επιχειρήσεις του βιομηχανικού τομέα ΕΕ C 307 της 13.11.1993.
ΓΡΑΠΤΗ ΕΡΩΤΗΣΗ E-1838/99

υποβολή: Mara Sornosa Martnez (PSE) προς την Επιτροπή

(13 Οκτωβρίου 1999)

Θέμα: Ανεπάρκειες τωνγειονομικών ελέγχων στα ισπανικά λιμάνια

Η Ευρωπαϊκή Επιτροπή δημοσίευσε περί τα τέλη του Αυγούστου 1999 έκθεση σχετικά με τους κτηνιατρικούς ελέγχους που πραγματοποιήθηκαν στους λιμένες και τους αερολιμένες της Ισπανίας ανάμεσα στο Νοέμβριο του 1998 και τον Μάρτιο του 1999 από το Γραφείο Τροφίμων και Κτηνιατρικής (OAV). Κατά τη διάρκεια των ελέγχων αυτών ανακαλύφθηκαν σοβαρές ανεπάρκειες όσον αφορά τουςγειονομικούς ελέγχους που εφαρμόζονται σε ορισμένα σημεία των συνόρων της Ισπανίας, στα οποία μπορούν να πραγματοποιηθούν οι εν λόγω έλεγχοι.

Λαμβάνονταςπόψη τα συμπεράσματα της έκθεσης που δημοσιεύονται στην ιστοσελίδα της Γενικής Διεύθυνσης XXIV, Ποια μέτρα σκοπεύει να λάβει η Επιτροπή ενώπιον των ισπανικών αρχών προκειμένου να αντιμετωπίσει την κατάσταση που καταγγέλλει η έκθεση του OAV;

Απάντηση του κ. Byrne εξ ονόματος της Επιτροπής

(9 Νοεμβρίου 1999)

Πραγματοποιήθηκαν πρόσφατα δύο επισκέψεις στην Ισπανία από το Γραφείο Τροφίμων και Κτηνιατρικών Θεμάτων (FVO), μία το Νοέμβριο του 1998 και μία το Φεβρουάριο του 1999. Τα αποτελέσματα των αποστολών δημοσιεύτηκαν στην τελική τους μορφή στον ιστοχώρο της Γενικής Διεύθυνσης Υγείας και Προστασίας του Καταναλωτή, συμπεριλαμβανομένων των σχολίων και των αντιδράσεων των ισπανικών αρχών όσον αφορά τα πορίσματα στο σχέδιο έκθεσης. Η Επιτροπή έλαβε γραπτές απαντήσεις σχετικά με τις ελλείψεις που επισημαίνονται στην εν λόγω έκθεση, η οποία εξακολουθεί να συζητείται με τις ισπανικές αρχές όσον αφορά τις συγκεκριμένες συστάσεις.

Οι ισπανικές αρχές επισήμαναν ότι όσον αφορά τις ανεπαρκείς εγκαταστάσεις προβαίνουν στις αναγκαίες τροποποιήσεις ή στο σχεδιασμό νέων εγκαταστάσεων. Στην περίπτωση των ελλείψεων όσον αφορά τις διαδικασίες που πραγματοποιούνται στους μεθοριακούς σταθμούς έχουν γίνει άμεσες διοικητικές ενέργειες για τη βελτίωση της κατάστασης.

Οι συστάσεις για αλλαγή του καταλόγου των μεθοριακών σταθμών επιθεώρησης είτε από το FVO είτε από τα κράτη μέλη εξετάζονται τακτικά αρκετές φορές το χρόνο από την Ευρωπαϊκή Επιτροπή με σκοπό την τροποποίηση του δημοσιευμένου καταλόγου των συνοριακών σταθμών (Απόφαση 97/0778/ΕΚ της Επιτροπής της 22 Σεπτεμβρίου 1997 για την κατάρτιση καταλόγου μεθοριακών σταθμών επιθεώρησης που είναι εγκεκριμένοι για τη διενέργεια κτηνιατρικών ελέγχων σε προϊόντα και ζώα από τρίτες χώρες, για καθορισμό λεπτομερών κανόνων όσον αφορά τους ελέγχους που πρέπει να διενεργούνται από τους εμπειρογνώμονες κτηνιάτρους της Επιτροπής και για ακύρωση της απόφασης 96/0742/ΕΚ(1)). Ο κατάλογος των μεθοριακών σταθμών επιθεώρησης τροποποιήθηκε πρόσφατα με την απόφαση 999/0577/ΕΚ της Επιτροπής της 20ης Ιουλίου 1999(2).

(1) ΕΕ L 315 της 19.11.1997.

(2) ΕΕ L 219 της 19.8.1999.
ΓΡΑΠΤΗ ΕΡΩΤΗΣΗ E-1772/99

υποβολή: Herbert Bsch (PSE) προς την Επιτροπή

(11 Οκτωβρίου 1999)

Θέμα: Εκκρεμούσα διαδικασία στο ΔΕΚ σχετικά με τον αυστριακό φόρο επί των ποτών (C- 437/97)

Στην Αυστρία επιβάλλεται, σε ομοσπονδιακό επίπεδο, φόρος σε όλα τα ποτά ο οποίος αποτελεί δημοτική εισφορά. Εκπρόσωποι της Ευρωπαϊκής Επιτροπής ανέκαθεν επιβεβαιώνουν ότι ο αυστριακός αυτός φόρος επί

των ποτών συμβιβάζεται με την κοινοτική νομοθεσία. Για το λόγο αυτό δεν έχει εγγραφεί σχετικά ουσιώδης διάταξη στη Συνθήκης προσχώρησης. Τώρα όμως κατατέθηκε προσφυγή στο Δικαστήριο των Ευρωπαϊκών Κοινοτήτων λόγω μη συμμόρφωσης του εν λόγω φόρου με την κοινοτική νομοθεσία. Τούτο επιβεβαιώθηκε στις προτάσεις του Γενικού Εισαγγελέα, της 1ης Ιουλίου 1999.

Στο πλαίσιο αυτό ερωτώ:

1. Διαθέτει η Επιτροπή έγγραφα όσον αφορά τον έλεγχο του ευρωπαϊκού κοινοτικού φορολογικού συστήματος και ιδίως του φόρου επί των ποτών ως προς το συμβατό τους με το κοινοτικό δίκαιο;

2. Ποιά ήταν η στάση που τήρησε η Επιτροπή κατά τα έτη 1991 και 1992 όσον αφορά τη γερμανική φορολογία ποτών;

3. Για ποιούς λόγους μετέβαλε η Επιτροπή τη γνώμη της από τις αρχές της δεκαετίας του '90 έως τη σήμερα που εκκρεμεί αυτή η δίκη στο ΔΕΚ;

Απάντηση του κ. Bolkestein εξ ονόματος της Επιτροπής

(1 η Δεκεμβρίου 1999)

1.-3. Δεν είναι ακριβές ότι η Επιτροπή άλλαξε στάση όσον αφορά το εν λόγω θέμα. Πράγματι, η Επιτροπή εξέφερε γνώμη για πρώτη φορά στις αρχές του 1998 στο πλαίσιο της διαδικασίας εκδόσεως προδικαστικών αποφάσεων.C-437/97. Αφού έκρινε ότι ο αυστριακός φόρος δεν συμβιβάζεται με το κοινοτικό δίκαιο, κίνησε παράλληλα τη διαδικασία του άρθρου 226 της συνθήκης ΕΚ (πρώην άρθρο 169). Αυτή η διαδικασία βρίσκεται σήμερα στο στάδιο της αιτιολογημένης γνώμης.

2. Ούτε το 1991, ούτε το 1992, ούτε οποιαδήποτε άλλη στιγμή η Επιτροπή δεν κλήθηκε να εκφέρει γνώμη επισήμως σχετικά με το αν ο γερμανικός φόρος στα ποτά συμβιβάζεται με το κοινοτικό δίκαιο.
ΓΡΑΠΤΗ ΕΡΩΤΗΣΗ E-2155/99

υποβολή: Roberta Angelilli (UEN) προς την Επιτροπή

(24 Νοεμβρίου 1999)

Θέμα: Ο εξόριστος οίκος της Σαβο ας

Από το 1946 ο οίκος της Σαβο ας, ο οποίος βασίλευσε μέχρι τότε στην Ιταλία, βρίσκεται εξόριστος πέρα από τα ιταλικά σύνορα. Η εν λόγω εξορία είναι παράλογη και αδικαιολόγητη, παραβαίνει δε τις διεθνείς συμβάσεις περί ανθρωπίνων δικαιωμάτων.

Στο πλαίσιο μιας Ενωμένης Ευρώπης, βαθειά δημοκρατικής, η οποία βασίζεται στην αλληλεγγύη και στα δικαιώματα των πολιτών, θα μπορούσε η Επιτροπή να αναφέρει:

1. ανπάρχουν κάποιες ευρωπαϊκές οδηγίες που επιβάλλουν την ελεύθερη κυκλοφορία εντός της ΕΕ στους πολίτες που δεν έχουν διαπράξει κάποιο έγκλημα;

2. αν θεωρεί ότι για τηνπόθεση αυτή μπορεί ναποβληθεί προσφυγή στο Δικαστήριο;

3. τη δική της άποψη επί του θέματος αυτού;

Απάντηση του κ. Vitorino εξ ονόματος της Επιτροπής

(30 Νοεμβρίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-2703/97 του κ. Florio(1).

(1) ΕΕ C 60 της 25.2.1998.
ΓΡΑΠΤΗ ΕΡΩΤΗΣΗ E-1836/99

υποβολή: Alexandros Alavanos (GUE/NGL) προς την Επιτροπή

(13 Οκτωβρίου 1999)

Θέμα: Αξιοποίηση κονδυλίων από το Στόχο 2 για βοήθεια στην Ελλάδα

Στη συζήτηση στο Κοινοβούλιο για άμεση βοήθεια προς την Αθήνα λόγω των συνεπειών από το σεισμό, ο Επίτροπος κ. Kinnock, εκφράζοντας την άποψη της Επιτροπής, δήλωσε ότι η Επιτροπή θα εξετάσει από κοινού με την ελληνική κυβέρνηση τη δυνατότητα αξιοποίησης κονδυλίων από το Στόχο 2.

Γνωρίζοντας ότι η Ελλάδα είναι ενταγμένη στο Στόχο 1, ερωτάται η Επιτροπή με ποιούς τρόπους θα ενισχυθούν οι σεισμόπληκτες περιοχές από το Στόχο 2; Ο Επίτροπος αναφερόταν στο τρέχον Κοινοτικό Πλαίσιο Στήριξης; Υπάρχουν προτάσεις που μπορεί να ανακοινώσει η Επιτροπή;

Απάντηση του κ. Barnier εξ ονόματος της Επιτροπής

(18 Νοεμβρίου 1999)

Η ερώτηση την οποίαπέβαλε το Αξιότιμο Μέλος του Κοινοβουλίου οφείλεται μάλλον σε παρεξήγηση, επειδή η Ελλάδα είναι επιλέξιμη για ολόκληρο το έδαφός της, βάσει του στόχου 1 των Διαρθρωτικών Ταμείων, τόσο κατά την τωρινή όσο και την προσεχή περίοδο προγραμματισμού 2000-2006.

Οποιαδήποτε ενίσχυση διατιθέμενη από τα Διαρθρωτικά Ταμεία στις περιοχές που επλήγησαν κατά το σεισμό της 7ης Σεπτεμβρίου 1999 θα χορηγηθεί επομένως στο πλαίσιο επιχειρησιακών προγραμμάτων τόσο του τρέχοντος όσο και του προσεχούς κοινοτικού πλαισίου στήριξης. Η Επιτροπή αναμένει σχετικές συγκεκριμένες προτάσεις από τις ελληνικές αρχές.